Paris-Corrèze

Paris-Corrèze ass eng Etappecourse mam Vëlo, déi a Frankräich gefuer gëtt.

D'Arrivéee vun der leschter Etapp ass ëmmer an enger Stad vum Departement Corrèze an der Regioun Limousin.

Zanter 2005 gehéiert Paris-Corrèze zum UCI Europe Tour an ass zanterhier an der Kategorie 2.1 agestuuft.

 Historique 
De 24. November 2000 hunn de Max Mamers, Organisateur vun der Trophée Andros am Automobilsport, an de fréieren Vëlossportler Laurent Fignon, zweemolege Gewënner vum Tour de France, zu Tulle (Departement Corrèze) d'Gebuert vun enger neier Etappecourse, dem Paris-Corrèze, offiziell matgedeelt. Déi éischt Oplo vun dëser Course gouf an dräi Etappe vum 28. bis den 30. November 2001 disputéiert a gouf vum Norweger Thor Hushovd gewonnen.

Nodeem d'Course vun 2001 bis 2005 ëmmer dräi Etappen hat, huet se där zanter 2006 nëmmen nach zwou.

2007 huet sech fir d'Zweet en Norweger an de Palmarès vu Paris-Corrèze agedroen: den Edvald Boasson Hagen, an dat am Alter vun 20 Joer. De Grondsteen fir seng Victoire hat hien an der éischter Etapp, vu Saint-Amand-Montrond op Saint-Léonard-de- Noblat (182,6 km), geluecht andeems hie mat 12 Sekonne Virsprong op den Italieener Oscar Gatto iwwer d'Arrivée gefuer ass. Duerno hat hien och nach déi zweet Etapp, vu Vigeois op Chaumeil (159,4 km), am Sprint virum Fransous Steven Tronet fir sech entscheet.

 D'Gewënner 
 JoerNummNationalitéit 2001  Thor Hushovd   2002  Baden Cooke   2003  Cédric Vasseur   2004  Philippe Gilbert   2005  Frédéric Finot   2006  Didier Rous   2007  Edvald Boasson Hagen   2008  Miyataka Shimizu   2009  Francisco Ventoso  2010  Mickaël Buffaz   2011  Samuel Dumoulin  2012  Egoitz García  

 Um Spaweck 
 Paris-Corrèze op der Websäit vu Max Mamers Organisation 
 Resultater vu Paris-Corrèze op der Websäit vu Mémoire du Cyclisme 

Kategorie:UCI Europe Tour
Kategorie:Vëlossport a Frankräich